ตร.ยันเด็กแว้นอุดรฯใช้จอบทุบฝรั่ง ไม่เลียนแบบเกาะเต่า 
ตำรวจอุดรฯชี้แจง กรณีแก๊งเด็กแว้นใช้จอบทุบฝรั่งกับเพื่อนบาดเจ็บ จับผู้ต้องหาได้ทั้งหมด เป็นวัยรุ่นอายุ 17-18 ปี ส่วนผู้เสียหายอยู่รพ.อาการดีขึ้น โดยเฉพาะฝรั่งเยอรมันกลับไปอยู่กับแฟนแล้ว ยืนยันทำเพราะเมา ไม่ได้เลียนแบบคดีที่เกาะเต่า   ,กรณีกลุ่มแก๊งเด็กแว้นอุดรธานีใช้จอบทุบหัวฝรั่งและเพื่อนคนไทยได้รับบาดเจ็บสาหัส ทราบชื่อคนเจ็บคือ นายจิระพงษ์ คลังกลาง อายุ 27 ปี อยู่บ้านเลขที่ 346/4 หมู่ 6 ต.หมูม่น อ.เมือง จ.อุดรธานี และนายมิเชอร์ นูเซอร์ อายุ 25 ปี ชาวเยอรมัน เหตุเกิดบริเวณสวนสาธารณะหนองประจักษ์ศิลปาคม เขตเทศบาลนครอุดรธานี,ต่อมาตำรวจสามารถจับกุมผู้ต้องหา เป็นชายวัยรุ่นอายุ 17-18 ปีได้ 3 คน ทั้งหมดอยู่ ต.หมูม่น อ.เมืองอุดรธานี พร้อมของกลาง จอบ 1 เล่ม รถจยย.ยามาฮ่า ซีทีเอ็กซ์ สีดำแดง ทะเบียน คนล 682 อุดรธานี โดยกล่าวหาว่า ร่วมกันทำร้ายร่างกายผู้อื่นจนเป็นเหตุให้ได้รับอันตรายสาหัส,เมื่อวันที่ 22 พ.ย. พ.ต.อ.สุรินทร์ ชัยชมภู รองผบก.ภ.อุดรธานี กล่าวถึงเรื่องนี้ว่า คดีนี้ตำรวจชุดพิรุณ สภ.เมืองอุดรธานี สามารถจับกุมผู้ต้องหาได้ทั้งหมด ขณะที่นายจิระพงษ์ และนายมิเชอร์ ผู้เสียหายเข้ารักษาตัวที่โรงพยาบาลศูนย์อุดรธานี ซึ่งวันนี้ทราบว่าอาการดีขึ้น โดยเฉพาะนายมิเชอร์ ได้อออกจากโรงพยาบาลแล้ว กลับไปรักษาตัวอยู่กับแฟนสาว แต่ยังไม่ทราบว่าเช่าอพาร์ตเมนต์อยู่ที่ใด โดยตำรวจกำลังตรวจสอบเพื่อที่ พล.ต.ต.ชัยญัติ สายถิ่น ผบก.ภ.อุดรธานี จะเดินทางเข้าเยี่ยมอาการ คาดว่าจะไปเยี่ยมได้ในสัปดาห์หน้า,ส่วนเรื่องคดีก็ทำการฝากขังผู้ต้องหาที่เรือนจำกลางอุดรธานีและสถานพินิจไปแล้ว โดยคดีไม่มีความซับซ้อน เนื่องจากเหตุเกิดจากการดื่มสุรา และกล้องวงจรปิดบันทึกภาพไว้ได้ จนสามารถจับกุมผู้ก่อเหตุได้ทั้งหมด ซึ่งทางสถานทูตเยอรมนีฯ มีหนังสือสอบถามมายังตำรวจอุดรธานีถึงเหตุการณ์ที่เกิดขึ้นจึงได้รายงานกลับไปว่า เหตุเกิดจากการดื่มสุรา ส่วนที่มีอาวุธเป็นจอบจนมีผู้มองไปว่า จะเป็นเหมือนคดีที่เกาะเต่านั้น ขอยืนยันว่าไม่ใช่แน่นอน เป็นเพราะความเมาและผู้ก่อเหตุเป็นวัยรุ่นเท่านั้น พ.ต.อ.สุรินทร์กล่าว
ตำรวจอุดรฯชี้แจง กรณีแก๊งเด็กแว้นใช้จอบทุบฝรั่งกับเพื่อนบาดเจ็บ จับผู้ต้องหาได้ทั้งหมดเป็นวัยรุ่นอายุ 17-18 ปี ส่วนผู้เสียหายอยู่ รพ.อาการดีขึ้น โดยเฉพาะฝรั่งกลับไปอยู่กับแฟนแล้ว ยืนยันทำเพราะเมาไม่ได้เลียนแบบคดีที่เกาะเต่า
จับเด็กแว้น,เด็กแว้นอุดร,ใช้จอบทุบ,ชาวเยอรมัน,เลียนแบบคดีเกาะเต่า,ตำรวจอุดร,อาชญากรรม,ช่าวภูมิภาค,อุดรธานี